Akmal Nuriddinov. Nuriddinov Akmal Vahobovich – Oʻzbekiston Badiiy akademiyasi raisi, rangtasvir ustasi. 1959-yil 27-fevralda Namangan viloyati, Namangan shahrida tugʻilgan. Maʼlumoti oliy. Oʻzbekiston Badiiyot akadimyasi akademigi (1997), Oʻzbekiston xalq rassomi (2003), Davlat mukofoti laureati (2001), Fidokorona xizmatlari uchun ordeni soxibi (2019). Yaponiya imperatorining Chiqayotgan quyosh ordeni, Oltin nurli boʻyin tasmasi ordeni bilan taqdirlangan (2024). Ijodi. Akmal Nuriddinovr lirik-romantik va falsafiy-tahliliy uslubda taʼsirchan kartinalar yaratgan mamlakatimizning yetakchi rassomlaridan biridir. 1990-yillardan boshlab sevgi mavzusi Akmal Nuriddinov ijodida asosiy mavzuga aylandi. Bu vaqtda uning uslubida oʻzgarishlar yuz bera boshladi. 1980-yillarning oxiridagi maʼyus rasmlarning estetikasi oʻz oʻrnini lirik ohangdagi rasmlarga beradi. Sharq klassiklari ham, zamonaviy oʻzbek adiblarining lirikasi ham uning asarlaridagi goʻzal plastiklik bilan birga keladi. Ularning intonatsion spektrida baxtiyorlik kayfiyati va javobsiz sevgi hamda ajralish haqidagi anʼanaviy „nola“ birga yashaydi. Rassom Sharq sheʼriyati va xalq ogʻzaki ijodining turli ramziy va allegorik obrazlaridan foydalanadi – bular anor va olma mevalari, oy yoki yarimoy, daryo, baliq, qayiq va hokazo. Akmal Nur ijodida ez-gulik va yovuzlik, yorugʻlik va zulmat toʻqnashuvi va bunda ezgulik va yorugʻlikning tantanasi, maʼnaviy qadri-yatlar tarannum etiladi, mustaqillik olib kelgan oʻzgarishlar, muhabbat, oilaviy baxt-saodat, insof va diyonat oʻz aksini topdi. Asarlari:. "Hayot boshlanmoqda" uchligi, „Umid bulogʻi“, „Ajdodlar nazari“ (1987); „Kushan qishlogʻi“, „Tong“, „Kushan afsonasi“ (1988); „Oila“ (1990); „Darvish“, „Shahar taqdiri“, „Tun va kun“, „Unutilgan qadriyatlar“, „Shirin tush“ (1992); „Tojmahal“, „Muhabbat bogʻi“ (1993); „Ishq olmasi“, „Tun va kun. Zulmat va Ziyo“ (1995); „Jayxun“, „Fikr parvozi“ (1996); „Tavhid“ (1997); „Rishton natyurmorti“, „Ilhom pariyey“ (1998); „Muhabbat vodiysi“, „Armon“ (2000); „Oy ustidagi pari“ (2001); „Jannat uchligi“, „Ona“ (2003) va boshqa Koʻrgazmalari. Asarlari Oʻzbekistonda – Toshkent shahrida: Oʻzbekiston Davlat sanʼat muzeyida, Oʻzbekiston Badiiy akademiyasi Koʻrgazmalar direktsiyasida, Oʻzbekiston Respublikasi Milliy bankida, Oʻzbekiston Invest bankida; A.Ikromov nomidagi Samarqand davlat tarixiy-me’morchilik muzey-qo‘riqxonasida, Urganch rasm galereyasida; xorijda – Zamonaviy sanʼat muzeyida (Yugoslaviya), Sietldagi Devidson galereyasida (AQSh), Art Heritage galereyasida va Lalit Kala akademiyasida, Dehlida (Hindiston), Credit Suisse Bankda (Shveysariya), shuningdek Gollandiya shaxsiy kolleksiyalarida, Germaniya, Belgiya, Avstraliya, AQSh, Isroil, Kanada, Marokash, Hindiston, Turkiya, Shveysariyada joylashgan. Akmal Nur 1987-yildan respublika va xalqaro koʻrgazmalarda asarlari bilan ishtirok etadi. Asarlari respublika va xorijiy mamlakatlar muzeylari va xususiy toʻplamlarda saqlanadi.